
	Noteikumi nr. 284


Rīgā 

Noteikumi par akcīzes nodokļa un pievienotās vērtības nodokļa atbrīvojuma sertifikāta apstiprināšanu


 (prot. Nr. 15 28.§)

 

Izdoti saskaņā ar

likuma "Par pievienotās vērtības nodokli"

7.panta 1.1 daļu un likuma "Par akcīzes nodokli"

20.panta otrās daļas 1.punkta "b" apakšpunktu
 

I. Vispārīgie jautājumi

 

1. Noteikumi nosaka kārtību, kādā:

1.1. apstiprina akcīzes nodokļa un pievienotās vērtības nodokļa atbrīvo​juma sertifikātu (turpmāk – sertifikāts), kas atbilst Komisijas 1996.gada 10.jan​vāra Regulai (EK) Nr.31/96 par akcīzes nodokļa atbrīvojuma sertifikātu (turp​māk – regula Nr.31/96); 

1.2. piešķir vai atsauc tiesības lietot sertifikātu bez apstiprināšanas.

 

2. Latvijas Republikas kompetentās iestādes, kas apstiprina sertifikātu, kā arī piešķir vai atsauc tiesības lietot sertifikātu bez apstiprināšanas, ir:

2.1. Ārlietu ministrija;

2.2. Aizsardzības ministrija.

 

3. Sertifikāta veidlapas paraugs noteikts regulas Nr.31/96 pielikumā. Sertifikāta veidlapas aizpildīšanas norādījumi sniegti Ārlietu ministrijas mājas​lapā internetā (http://www.am.gov.lv/en/protocol/). Latvijas Republikā atzītā sertifikāta veidlapu aizpilda latviešu vai angļu valodā.

 

4. Ārlietu ministrija apstiprina sertifikātu, ko noformē šādas Latvijas Re​pub​​likā reģistrētas personas (sertifikāts apliecināts ar attiecīgās pārstāvniecības vai institūcijas vadītāja parakstu un zīmogu):

4.1. diplomātiskās un konsulārās pārstāvniecības un starptautisko orga​nizāciju pārstāvniecības;

4.2. diplomātisko un konsulāro pārstāvniecību diplomātiskie un konsulārie aģenti, administratīvi tehniskais personāls un šajā apakšpunktā minēto personu ģimenes locekļi, ja šīs personas nav Latvijas Republikas pilsoņi vai pastāvīgie iedzīvotāji;

4.3. starptautisko organizāciju pārstāvniecību darbinieki, kuriem Latvijas Republikas teritorijā ir diplomātiskais statuss, ja šīs personas nav Latvijas Re​pub​likas pilsoņi vai pastāvīgie iedzīvotāji;

4.4. Eiropas Savienības institūcijas saskaņā ar Protokolu par privilēģijām un imunitāti Eiropas Savienībā;

4.5. personas, kuras noteiktas līgumos, kas noslēgti ar ārvalstīm, kas nav Eiropas Savienības dalībvalstis, vai starptautiskām organizācijām, ja vien attie​cībā uz atbrīvojumu no pievienotās vērtības nodokļa šāds līgums ir atļauts vai apstiprināts, – minētajos līgumos noteikto akcīzes preču iegādei.

 

5. Aizsardzības ministrija apstiprina sertifikātu, ko noformē:

5.1. Ziemeļatlantijas līguma organizācijas (NATO) dalībvalstu bruņoto spēku vienības, kas uzturas Latvijas Republikā (izņemot Latvijas Republikas Nacionālos bruņotos spēkus);

5.2. civilpersonas, kuras šo noteikumu 5.1.apakšpunktā minēto bruņoto spēku vienības pavada, ja šīs personas nav Latvijas Republikas pilsoņi vai pastāvīgie iedzīvotāji;

5.3. Apvienotās Karalistes bruņoto spēku vienības, kas izvietotas Kiprā saskaņā ar Kipras Republikas izveides 1960.gada 16.augusta līgumu, un civil​personas, kuras bruņoto spēku vienības pavada, ja šīs personas nav Latvijas Republikas pilsoņi vai pastāvīgie iedzīvotāji.

 

6. Ārlietu ministrija neapstiprina sertifikātu, ja nav ievēroti likuma "Par akcīzes nodokli" 20.panta otrās daļas 2.punkta "d" apakšpunktā un piektās daļas 3.punktā minētie nosacījumi.

 

7. Aizsardzības ministrija neapstiprina sertifikātu, ja šo noteikumu 5.punktā minētās personas to ir noformējušas par alkoholisko dzērienu un tabakas izstrādājumu iegādi. 

 

8. Ja šo noteikumu 4.1., 4.4. vai 5.1.apakšpunktā minētās personas iegā​dājas preces vai saņem pakalpojumus oficiālām vajadzībām, Ārlietu ministrija vai Aizsardzības ministrija pieņem lēmumu piešķirt personai tiesības lietot sertifikātu bez apstiprināšanas uz laiku, kas nepārsniedz 12 mēnešus.

 

9.  Šo noteikumu 4.1., 4.4. vai 5.1.apakšpunktā minētajai personai, kas iekšzemē ceļ nekustamo īpašumu oficiālām vajadzībām, ir tiesības lietot sertifikātu iekšzemē šā nekustamā īpašuma celtniecībai paredzēto sertifikātā norādīto preču iegādei un pakalpojumu saņemšanai (tai skaitā būvmateriālu piegāde, projektēšanas un būvniecības pakalpojumi). 

 

10. Ja šo noteikumu 4.1., 4.4. vai 5.1.apakšpunktā minētā persona Latvijas Republikas teritorijā ceļ nekustamo īpašumu oficiālām vajadzībām, Ārlietu ministrija vai Aizsardzības ministrija pieņem lēmumu piešķirt personai tiesības lietot sertifikātu bez apstiprināšanas uz nekustamā īpašuma celtniecības projekta izpildes laiku.

 

11. Šo noteikumu 9.punktā minētajā gadījumā:

11.1. sertifikātu noformē iesniegšanai atsevišķi katram Valsts ieņēmumu dienesta ar pievienotās vērtības nodokli apliekamo personu reģistrā reģistrētam preču piegādātājam vai pakalpojumu sniedzējam;

11.2. sertifikātu noformē par katru taksācijas periodu, kurā saņemtas preces vai pakalpojumi;

11.3. sertifikāta veidlapas 5.ailes A daļas 2.punktā izdara norādi "Latvijas Republika"; 

11.4. sertifikāta veidlapas 5.ailes B daļā norāda taksācijas periodā saņemto preču vai pakalpojumu nosaukumu, daudzumu, vienas vienības vērtību un kopējo vērtību (bez pievienotās vērtības nodokļa) latos.

 

II. Sertifikāta apstiprināšanas kārtība

 

12. Lai apstiprinātu sertifikātu, šo noteikumu 4. vai 5.punktā minētā per​sona (turpmāk – iesniedzējs) aizpilda sertifikāta veidlapu (trijos eksemplāros) un iesniedz to attiecīgi Ārlietu ministrijā vai Aizsardzības ministrijā.

 

13. Ārlietu ministrija vai Aizsardzības ministrija 15 darbdienu laikā pēc aizpildītās sertifikāta veidlapas saņemšanas:

13.1. pārbauda, vai iesniedzējs atbilst likumā "Par pievienotās vērtības nodokli", likumā "Par akcīzes nodokli" un šajos noteikumos noteiktajām prasībām;

13.2. pārbauda, vai sertifikāta veidlapa ir aizpildīta atbilstoši šo noteikumu 3. un 11.punktā minētajiem nosacījumiem;

13.3. pārbauda, vai ir pievienots tulkojums, ja sertifikāta veidlapa vai pirkuma pasūtījuma veidlapa nav aizpildīta kādā no šo noteikumu 3.punktā minētajām valodām;

13.4. pieņem lēmumu par sertifikāta apstiprināšanu. 

 

14. Ja pieņemts lēmums apstiprināt sertifikātu, šo noteikumu 13.punktā minētā ministrija:

14.1. apstiprina sertifikātu ar parakstu un zīmogu sertifikāta veidlapas 6.ailē;

14.2. apstiprina pirkuma pasūtījuma veidlapu ar parakstu un zīmogu, ja sertifikātam pievienots pirkuma pasūtījums;

14.3. piešķir sertifikātam reģistrācijas numuru. 

 

15. Ārlietu ministrija un Aizsardzības ministrija nodrošina sertifikātu un saistībā ar tiem pieņemto lēmumu uzskaiti datubāzē, norādot:

15.1. iesniedzēja (juridiskās personas) nosaukumu un akreditācijas numu​ru Latvijas Republikā vai fiziskās personas vārdu, uzvārdu un diplomāta apliecības numuru;

15.2. sertifikāta apstiprināšanas datumu;

15.3. sertifikāta reģistrācijas numuru;

15.4. sertifikātā vai pirkuma pasūtījumā norādīto preču nosaukumu, daudzumu un kopējo vērtību (norādot valūtu), kuras:

15.4.1. paredzēts iegādāties citās Eiropas Savienības dalībvalstīs bez akcīzes nodokļa un pievienotās vērtības nodokļa;

15.4.2. paredzēts iegādāties iekšzemē;

15.5. sertifikātā vai pirkuma pasūtījumā norādīto pakalpojumu nosaukumu, apjomu un kopējo vērtību (norādot valūtu), kurus:

15.5.1. paredzēts saņemt citās Eiropas Savienības dalībvalstīs bez pievienotās vērtības nodokļa;

15.5.2. paredzēts saņemt iekšzemē;

15.6. ja nepieciešams, citu informāciju. 

 

16. Ja pieņemts lēmums neapstiprināt sertifikātu, Ārlietu ministrija vai Aizsardzības ministrija šo noteikumu 12.punktā minēto sertifikāta veidlapu 15 darb​dienu laikā pēc lēmuma pieņemšanas nosūta iesniedzējam, norādot attei​kuma iemeslu:

16.1. iesniedzējs neatbilst likumā "Par pievienotās vērtības nodokli",  likumā "Par akcīzes nodokli" un šajos noteikumos noteiktajām prasībām; 

16.2. sertifikāta veidlapa nav aizpildīta atbilstoši regulai Nr.31/96 vai nav ievērotas šo noteikumu 11.punktā minētās prasības;

16.3. sertifikāta veidlapa vai pirkuma pasūtījums nav aizpildīts kādā no šo noteikumu 3.punktā minētajām valodām, un tam nav pievienots tulkojums;

16.4. nav ievērotas citas šajos noteikumos noteiktās prasības. 

 

17. Ārlietu ministrija vai Aizsardzības ministrija:

17.1. informē Eiropas Komisiju par to, ka uzsākta sertifikātu apstip​rināšana, norādot Latvijas Republikas kompetento iestādi, kas ir atbildīga par sertifikātu apstiprināšanu;

17.2. nosūta Valsts ieņēmumu dienestam un Eiropas Komisijai paraksta un zīmoga paraugus, kurus lieto sertifikātu apstiprināšanai. Minētos paraugus nosūta:

17.2.1. pirms uzsākta sertifikātu apstiprināšana;

17.2.2. piecu darbdienu laikā, ja paraksta vai zīmoga paraugs ir mainīts. 

 

III. Kārtība, kādā piešķir tiesības lietot sertifikātu bez apstiprināšanas

 

18. Lai saņemtu tiesības lietot sertifikātu bez apstiprināšanas saskaņā ar šo noteikumu 8. vai 10.punktu, šo noteikumu 4.1., 4.4. vai 5.1.apakšpunktā minētā persona iesniedz Ārlietu ministrijā vai Aizsardzības ministrijā attiecīgu rakstisku iesniegumu. 

 

19. Ārlietu ministrija vai Aizsardzības ministrija 15 darbdienu laikā pēc šo noteikumu 18.punktā minētā iesnieguma saņemšanas pieņem lēmumu par tiesību piešķiršanu iesniedzējam lietot sertifikātu bez apstiprināšanas.

 

20. Ja pieņemts lēmums piešķirt iesniedzējam tiesības lietot sertifikātu bez apstiprināšanas, Ārlietu ministrija vai Aizsardzības ministrija 15 darbdienu laikā pēc lēmuma pieņemšanas rakstiski informē:

20.1. iesniedzēju, norādot laikposmu, uz kādu piešķirtas tiesības lietot sertifikātu bez apstiprināšanas, kā arī lēmuma datumu un numuru;

20.2. Valsts ieņēmumu dienestu un Eiropas Komisiju, norādot personu, kurai piešķirtas tiesības lietot sertifikātu bez apstiprināšanas, laikposmu, uz kādu minētās tiesības piešķirtas, kā arī lēmuma datumu un numuru.

 

21. Lēmumu, ar kuru iesniedzējam piešķirtas tiesības lietot sertifikātu bez apstiprināšanas, iekļauj šo noteikumu 15.punktā minētajā datubāzē attiecīgi Ārlietu ministrijā vai Aizsardzības ministrijā, norādot laikposmu, uz kādu minētās tiesības tiek piešķirtas, kā arī lēmuma datumu un numuru.

 

22. Ja persona, kurai ir piešķirtas tiesības lietot sertifikātu bez apstip​rināšanas, ir lietojusi sertifikātu iekšzemē, neievērojot šo noteikumu 9.punktā mi​nē​tos nosacījumus, Ārlietu ministrija vai Aizsardzības ministrija, pa​matojoties uz Valsts ieņēmumu dienesta sniegto informāciju, piecu darbdienu laikā pēc minētās informācijas saņemšanas atceļ šo noteikumu 19.punktā minēto lēmumu par tiesību piešķiršanu lietot sertifikātu bez apstiprināšanas un rakstiski informē iesniedzēju un Valsts ieņēmumu dienestu par šā lēmuma atcelšanu, norādot lēmuma atcelšanas iemeslu un datumu, ar kuru lēmums ir atcelts un iesniedzējs ir zaudējis tiesības lietot sertifikātu bez apstiprināšanas.

 

23. Datumu, ar kuru atcelts šo noteikumu 19.punktā minētais lēmums, un lēmuma atcelšanas iemeslu norāda šo noteikumu 15.punktā minētajā datubāzē attiecīgi Ārlietu ministrijā vai Aizsardzības ministrijā. 

 

24. Šo noteikumu 4.1., 4.4. vai 5.1.apakšpunktā minētajai personai trīs gadus netiek piešķirtas tiesības lietot sertifikātu bez apstiprināšanas, ja:

24.1. persona, kurai nav piešķirtas šo noteikumu 8. vai 10.punktā minētās tiesības lietot sertifikātu bez apstiprināšanas, ir lietojusi to bez apstiprināšanas;

24.2. persona, kurai ar šo noteikumu 19.punktā minēto lēmumu ir piešķir​tas tiesības lietot sertifikātu bez apstiprināšanas, ir lietojusi to pēc lēmumā norādītā termiņa beigām;

24.3. šo noteikumu 19.punktā minētais lēmums par tiesību piešķiršanu personai lietot sertifikātu bez apstiprināšanas ir atcelts.

 

25. Ja ir pieņemts lēmums nepiešķirt iesniedzējam tiesības lietot sertifi​kātu bez apstiprināšanas, Ārlietu ministrija vai Aizsardzības ministrija 15 darb​dienu laikā par to rakstiski informē iesniedzēju, norādot atteikuma iemeslu:

25.1. iesniedzējs neatbilst likumā "Par pievienotās vērtības nodokli", likumā "Par akcīzes nodokli" un šajos noteikumos noteiktajām prasībām;

25.2. tiesības lietot sertifikātu bez apstiprināšanas tiek pieprasītas, pirms ir pagājuši trīs gadi no dienas, kad atcelts šo noteikumu 19.punktā minētais lēmums par tiesību piešķiršanu personai lietot sertifikātu bez apstiprināšanas. 

 

IV. Noslēguma jautājumi

 

26. Atzīt par spēku zaudējušiem Ministru kabineta 2009.gada 13.janvāra noteikumus Nr.49 "Noteikumi par akcīzes nodokļa un pievienotās vērtības nodokļa atbrīvojuma sertifikāta apstiprināšanu" (Latvijas Vēstnesis, 2009, 14.nr.).

 

27. Noteikumi stājas spēkā 2010.gada 1.aprīlī.

 

 

Ministru prezidents                                   V.Dombrovskis

 

Finanšu ministrs                                         E.Repše

